17. ΑΠΟΦΑΣΗ ΥΠΟΥΡΓΟΥ   ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ4 534  της 7/18 Μαρτ. 1981 (ΦΕΚ Β΄ 159)  Περί καθορισμού αναγκαίων λεπτομερειών για τον τρόπο και τη διαδικασία της εγγραφής τυφλού στο γενικό μητρώο. Έχοντας υπόψη: Τις διατάξεις της παρ. 2 του άρθρ. 2 του Νόμ. 958/1979 «περί αντικαταστάσεως των άρθρ. 1, 2 και 5 του Νόμ. 1904/51 «περί προστασίας και αποκαταστάσεως των τυφλών» (ΦΕΚ Α/191/79), αποφασίζουμε: Καθορισμός τρόπου και διαδικασίας   εγγραφών στο γενικό μητρώο τυφλών Άρθρ.1.-Καθορίζουμε, στα επόμενα άρθρα της αποφάσεως αυτής, τις αναγκαίες λεπτομέρειες για τον τρόπο και τη διαδικασία της εγγραφής προσώπων στερημένων της οράσεως στο τηρούμενο από τις Νομαρχίες κατά τις διατάξεις του Νόμ. 958/79 γενικό μητρώο τυφλών, ως και για τον τρόπο και την παροχή σ’ αυτά του ειδικού δελτίου τυφλότητας. Τήρηση γενικού μητρώου τυφλών και   περιλαμβανόμενα σ’ αυτό στοιχεία τυφλών Άρθρ.2.-1.Στα τηρούμενα γενικά μητρώα τυφλών από τις Διευθύνσεις και τα Τμήματα Κοινωνικής Πρόνοιας των Νομαρχιών και των Διαμερισμάτων της Νομαρχίας Αττικής κατά τις διατάξεις της παρ. 1 του άρθρ. 2 του Νόμ. 958/79, θα καταχωρίζονται τα πρόσωπα εκείνα που στερούνται εντελώς της αντιλήψεως του φωτός ή τα πρόσωπα εκείνα των οποίων η οπτική οξύτητα είναι μικρότερη του 1/20 της φυσιολογικής οπτικής οξύτητας (άρθρ. 1, Νόμ. 958/79). 2.Καθένα γενικό μητρώο τυφλών θα περιλαμβάνει απαραίτητα, εκτός του ονοματεπωνύμου του τυφλού και τα εξής στοιχεία: α)Όνομα πατέρα και μητέρας, β)τόπο καταγωγής, γ)έτος γεννήσεως, δ)τόπο και ακριβή διεύθυνση μόνιμης διαμονής, ε)νόσο η οποία προκάλεσε την τύφλωση, στ)χρονολογία τυφλώσεως, ζ)διάγνωση, η)αν με την συνέπεια του ανιάτου της παθήσεως των οφθαλμών τυχαίνει τυφλός κατά την έννοια του άρθρ. 1 του Νόμ. 958/79, καθώς και ανίκανος για οποιαδήποτε εργασία, λόγω της τυφλώσεως, θ)αν λόγω ηλικίας ή λόγω σωματικής ή ψυχικής καταστάσεως είναι δεκτικός επαγγελματικής εκπαιδεύσεως και αποκαταστάσεως, ι)γραμματικές γνώσεις, ια)αν ασκεί επάγγελμα και ποιό, ιβ)αν ασκούσε προ της τυφλώσεως επάγγελμα και ποιό, ιγ)τη σύνθεση της οικογενείας του, ιδ)την οικονομική του κατάσταση και ιε)παρατηρήσεις.    Σελ. 76,22(β) Τεύχος Θ62-Σελ. 46 35.Β.γ.17 Τυφλοί    Διαδικασία εγγραφής τυφλού Στο γενικό μητρώο τυφλών Άρθρ.3.-1.Για την εγγραφή στο γενικό μητρώο τυφλών προσώπου στερημένου της οράσεώς του, κατά τις διατάξεις του προηγουμένου άρθρου, ακολουθείται η εξής διαδικασία: α) «Γνωμάτευση οφθαλμιάτρου Διευθυντού Κλινικής ή Επιμελητή Α’ Κρατικού Νοσοκομείου, θεωρημένη για το γνήσιο της υπογραφής από το Διοικητικό Διευθυντή ή το νόμιμο αναπληρωτή του». Το μέσα σε «» εδ.α’ αντικαταστάθηκε ως άνω από την παρ.1 της με αριθ. Π4γ/Φ421/Φ.422/ Φ423/Φ221/οικ.6286/24 Οκτ.-11 Νοεμ.1997 (ΦΕΚ Β’ 997) αποφ.Υπ.Οικον.& Υγ.& Πρόνοιας. Σύμφωνα δε με την παρ. 6 της ίδιας απόφασης ορίστηκε ότι:  «Σε περίπτωση ελλείψεως ιατρών των ανωτέρω ειδικοτήτων στο Νομό που κατοικεί μονιμα ο ενδιαφερόμενος, δύναται να απευθύνεται σε Κρατικό Νοσοκομείο όμορου Νομού» β)Παράλληλα των προαναφερομένων ενεργειών, ο κοινωνικός λειτουργός ή το εντεταλμένο όργανο από την αρμόδια υπηρεσία κοινωνικής πρόνοιας σε περίπτωση απουσίας του κοινωνικού λειτουργού, προβαίνει στη συμπλήρωση εντύπου δελτίου απογραφής τυφλού που θα περιλαμβάνει τα ακόλουθα στοιχεία: α)Ονοματεπώνυμο του τυφλού, β)όνομα πατέρα, γ)όνομα μητέρας δ)έτος γεννήσεως, ε)τόπο καταγωγής, στ)τόπο μόνιμης διαμονής και ακριβή διεύθυνση κατοικίας, ζ)γραμματικές γνώσεις, η)αν ασκεί ήδη επάγγελμα ή ασχολία και ποιά, θ)αν ασκούσε προ της τυφλώσεώς του επάγγελμα και ποιό, ι)τη σύνθεση της οικογένειας ως και το επάγγελμα καθενός μέλους της οικογένειας, ια)οικονομική κατάσταση, ιβ)σε περίπτωση μελλοντικής αποκαταστάσεως τυφλού ποιό επάγγελμα προτιμά, ιγ)κρίση του κοινωνικού λειτουργού, για το ποιό θα είναι προσφορότερο για τον τυφλό επάγγελμα ως εκ του τόπου της διαμονής του, της οικογένειάς του, της νοητικής του καταστάσεως και της τυχόν επαγγελματικής τους καταρτίσεως, ιδ)ημερομηνία συντάξεως. Το κατά τα ανωτέρω συμπληρούμενο δελτίο απογραφής τυφλού, θα υπογράφεται από τον κοινωνικό λειτουργό ή από το εντεταλμένο όργανο και θα θεωρείται από τον προϊστάμενο της οικείας Διευθύνσεως ή του οικείου Τμήματος Κοινωνικής Πρόνοιας. 2.Το προαναφερόμενο ειδικό ιατρικό πιστοποιητικό θεωρούμενο και παρά του προϊσταμένου της Διευθύνσεως ή του Τμήματος Υγιεινής της περιφέρειας της διαμονής του τυφλού θα αποτελεί το απαραίτητο στοιχείο εγγραφής του στερημένου της οράσεως προσώπου στο γενικό μητρώο τυφλών ως και αναγνωρίσεως σ’ αυτό δικαιώματος καταβολής του προβλεπομένου από τις διατάξεις της παρ. 3 του άρθρ. 3 του Νόμ. 958/79 χρηματικού βοηθήματος. Ειδικό δελτίο τυφλότητας Άρθρ.4.-1.Στους εγγραφόμενους τυφλούς στο κατά την παρ. 1 του άρθρ. 2 της αποφάσεως αυτής γενικό μητρώο τυφλών, χορηγείται χωρίς καθυστέρηση από την οικεία Διεύθυνση ή από το οικείο Τμήμα Κοινωνικής Πρόνοιας το προβλεπόμενο «ειδικό δελτίο τυφλότητας» από την παρ. 1 του άρθρ. 2 του Νόμ. 958/79, το οποίο θα είναι δίπτυχο διαστάσεων 0,11Χ0,0,8μ. 2.Το ανωτέρω ειδικό δελτίο τυφλότητας θα περιλαμβάνει τα εξής στοιχεία κατά περιθώριο: Αριστερό περιθώριο: α)Τίτλος υπηρεσίας που το εκδίδει, β)αύξοντας αριθμός βιβλίου εκδιδομένων δελτίων τυφλότητας, γ)τίτλος δελτίου με κεφαλαία γράμματα, δ)θέση φωτογραφίας τυφλού και ε)στοιχεία αστυνομικής ταυτότητας του τυφλού. Δεξιό περιθώριο: α)Επώνυμο, β)όνομα, γ)πατρώνυμο, δ)έτος γεννήσεως, ε)αύξοντας αριθμός εγγραφής στο γενικό μητρώο τυφλών, στ)βαθμός τυφλότητας, ζ)διεύ-θυνση κατοικίας και η)χρονολογία εκδόσεως. Το ως αναφέρεται δελτίο, θα υπογράφεται στο δεξιό περιθώριό του από τον προϊστάμενο της οικείας υπηρεσίας κοινωνικής πρόνοιας και θα σφραγίζεται η επικολλούμενη φωτογραφία του τυφλού στην αριστερή πτυχή του δελτίου.   Επιδεκτικοί επαγγελματικής εκπαιδεύσεως και αποκαταστάσεως τυφλοί Άρθρ.5.-Η εξακρίβωση της ικανότητας των επιδεκτικών επαγγελματικής εκπαιδεύσεως και αποκαταστάσεως τυφλών ηλικίας 15 έως και 65 ετών προς συμπλήρωση της οικείας στήλης του γενικού μητρώου τυφλών, θα ενεργείται από τα όργανα και σύμφωνα με τη διαδικασία που προβλέπεται από τη Γ4/1350/25.6.80 απόφαση των Υπουργών Εργασίας και Κοινωνικών Υπηρεσιών (ΦΕΚ Β/624/80), η οποία έχει εκδοθεί κατά τις διατάξεις της παρ. 1 του άρθρ. 2 του Νόμ. 963/79 (ΦΕΚ Α/202/79). Εξέταση στον οίκο ανικάνων προς μετακίνηση τυφλών Άρθρ.6.-1.Η εξέταση στον οίκο, των ανικάνων προς μετακίνηση τυφλών, είναι δυνατή παρ’ οφθαλμιάτρου, εφόσον παρασχεθεί σ’ αυτόν μεταφορικό μέσο και εφ’ όσον αυτός εφοδιασθεί με αυτοφορτιζόμενο οφθαλμοσκόπιο, με τονόμετρο, με φακό αυτοφορτιζόμενο για πλάγιο φωτισμό και με κοινό οπτότυπο.      (Αντί για τη σελ.76,23) Σελ .76,23(α) Τεύχος 1303 Σελ. 79 Τυφλοί 35.Β.γ.17    2.Σε περίπτωση ελλείψεως οφθαλμιάτρου δημοσίου υπαλλήλου ή υπαλλήλου Ν.Π.Δ.Δ. στην περιφέρεια της διαμονής τυφλού, που δεν μπορεί να μετακινηθεί προς εξέτασή του λόγω ανικανότητας, διαπιστωμένης αυτής με ιατρική βεβαίωση, η εξέταση στον οίκο του τυφλού αυτού θα διενεργείται παρ’ υγιεινολόγου ιατρού προϊσταμένου Διευθύνσεως ή Τμήματος Υγιεινής της περιφερείας της διαμονής του, ο οποίος δυνάμει των διατάξεων της παρ. 1, του άρθρ. 1 του 923/65 Β.Δ/τος (ΦΕΚ Α/221/65), θα εκδίδει τη σχετική γνωμάτευση κατά την ίδια αυτού αλλ’ υπεύθυνη επιστημονική συνείδηση περί του ότι το πρόσωπο που εξέτασε είναι τυφλό κατά την έννοια των διατάξεων του άρθρ. 1 του Νόμ. 958/79. Προς τούτο, ο υγιεινολόγος ιατρός θα χρησιμοποιεί κατά την κρίση του επιστημονικά μέσα διαπιστώσεως και θα μπορεί να λαμβάνει υπόψη του προς καθοδήγηση και το από 21.8.1922 Β.Δ/μα «περί εκτελέσεως του Νόμ. 2769/22» (ΦΕΚ Α/53/22). Γενικές και μεταβατικές διατάξεις Άρθρ.7.-Κάθε προγενέστερη διάταξη, αναφερόμενη στα ρυθμιζόμενα από την απόφαση αυτή θέματα, καταργείται. Η απόφαση αυτή να κοινοποιηθεί όπου πρέπει και να δημοσιευθεί στην Εφημερίδα της Κυβερνήσεως.   